《林先生官舍新成》
明代·黄云

燕雀纷来贺落成，成行花竹表官清。
邻家或过墙头酒，山木频啼谷口莺。
雨涨碧溪春浪细，日斜青壁晚霞明。
一醒一醉胡然异，怀抱寻常得尽倾。

作者简介：明苏州府昆山人，字应龙，号丹岩。家贫好学，文宗苏东坡，书法师黄山谷。弘治中以岁贡授瑞州训导。致仕卒，年七十二。有《丹岩集》，中多与沈周、文徵明等往来题咏之作。